Document ID: /roh_data/filtered/fineweb-2-filterrobots_roh.jsonl.gz/26191

Ins enconuscha els gia da dalunsch cun lur giaccas verd-blaus e lur chautschas da skis blau stgiras. Ils radund 35 voluntaris da l'Olympia Bobrun San Murezzan-Schlarigna.
Senza els na fissan las pli grondas cursas da l'onn betg pussaivlas, di il mainagestiun Damian Gianola. Tut stoppia funcziunar, tant per ils atlets sco era per ils aspectaturs ed era per la televisiun che rapporta live da las cursas da bob e skeleton.
Blers voluntaris d'onur
Ina buna part dals 35 voluntaris ch'han gidà durant la fin d'emna da la cuppa mundiala èn funcziunaris d'onur che gidan gia dapi blers onns. In dad els è Dumeng Stuppan che di dals pilots da bob e dals auters funcziunaris che quai saja sia famiglia. Dapi 42 onns è el engaschà voluntariamain tar, dasper ed era sin la bobera.
Las lavurs dals voluntaris èn multifaras e cuntegnan transports da bobs, schlittas ed atlets, differentas controllas ubain er lavurs tecnicas.
RR actualitad 06:00